आगरा। प्रधानमंत्री नरेन्द्र मोदी ने रविवार को आगरा के कोठी मीना बाजार में आयोजित रैली में अपने संबोधन की शुरुआत कानपुर में हादसे का शिकार हुई इंदौर-पटना एक्सप्रेस में मारे गए यात्रियों के प्रति शोक संवेदनाओं के साथ किया। उन्होंने कहा कि इस हादसे में मारे गए और घायल लोगों को सरकार हर तरह की आर्थिक सहायता प्रदान करेगी। हादसे की जांच करवाई जाएगी। जिन लोगों के परिजनों की मौत इस हादसे में हुई है सकरार उनके साथ खड़ी है। यह देश के लिए एक बड़ी क्षति है।